Sarah - Carpe Diem - Daytime in London (London, England) - Meetup
1,131 Fun-loving walkers & hikers
2,475 Truth Seekers Noordwes-betogings: ‘ANC, Mahumapelo ewe skuldig’ | Maroela Media
Die VF Plus in Noordwes sê die onluste in Mafikeng in dié provinsie is net nóg ŉ teken van die skade wat die regerende party die provinsie reeds berokken het.
Dit kom nadat spanning Donderdagmiddag weer ŉ hoogtepunt bereik het te midde van toenemende eise dat Supra Mahumapelo, premier van die Noordwes, moet bedank.
Die betogings gaan gepaard met geweld. ŉ Vragmotor en ŉ bus is aan die brand gesteek en paaie is met klippe en brandende buitebande versper. Hoewel die polisie vroeër die week daarin kon slaag om die geweld in die gebied onder beheer te bring, het die geweld later weer plek-plek opgevlam.
Fanie du Toit, die VF Plus se provinsiale onderleier in Noordwes, sê die party is bekommerd oor gerugte dat twee persone dood is as gevolg van die voortslepende onluste.
“Alle inwoners van Mafikeng word nou geterroriseer deur ontevredenheid oor Mahomapelo, met paaie na en van die dorp wat gesluit is en sakeondernemings wat hul deure vir die dag gesluit het,” sê hy.
Du Toit sê stappe is reeds gedoen om die veiligheid van studente op die Noordwes-Universiteit se Mafikeng-kampus te verseker waar klasse weens die geweld ook onbepaald afgestel is.
“Die VF Plus is veral bekommerd dat die geweld na die res van die provinsie kan uitbrei weens die hardnekkigheid van Mahumapelo om nie as premier te bedank nie, en ook as gevolg van die ANC se gebrek aan politieke leierskap om van hom ontslae te raak,” sê hy.
Hy meen Suid-Afrika loop die gevaar om ŉ polisiestaat te word met die polisie wat “ontevrede inwoners in toom moet hou terwyl korrupte politici op hoë vlak beskerm word”.
“Mafikeng kan dit nie bekostig dat die ANC se onvermoë om sy leierskap verantwoordelik te hou daartoe lei dat mense in vrees leef en die ekonomie lamgelê word nie.”
En dan is sisulu kwaad vir die ausies as hulle die mense waarsku. Dit lyk soos oorlog geteisterde land
So gaan die land brand, en voor als verwoes is moet ons ons eie land voor onderhandel met die regering en die buiteland. Dis al volhoubare opsie.
ERF BELASTING · 2 maande gelede
Ek wonder of die mense wat so amok maak en betoog teen swak dienslewering se Erf Belasting op datum is.
Almal wat wil betoog moet ‘n OP DATUM Erf Belasting staat voorlê.
Hoe kan jy betoog vir swak dienslewering as jy nie daarvoor betaal nie?
Geen simpatie · 2 maande gelede
Ek het GEEN simpatie met diegene wat oor DIENSLEWERING betoog nie. Eerstens vernietig hulle ander onskuldige mense se eiendom sowel as die staat s’n, (waarvoor my belastinggeld betaal). Tweedens betaal MEESTE van hulle nie vir dienste wat hulle ontvang nie, maar dring aan op beters dienste. DERDENS en die belangrikste een, as hulle by die stembus staan stem hulle WEER ANC of EFF ..een of ander radikale groep wat WEER beloftes maak wat hulle nie kan gestand doen nie. So my simpatie met stakers is OP. Meeste wil ons wittes uit die land uit he, so ons gaan vertrek, foeter julle mekaar dan maar op.
En kom bestee asb biljoene in beleggings … in brandslange . Bring asseblief net julle eie water.
Die rede waarom sg. ‘proteste’ in SA so geweldadig raak:
1. die rook van brandende bande / voertuie ens ‘ROEP’ die ANC se leiers. Klagtes en petisies werk nie!
2. geen joernalis (papier en elektroniese media) kan brandende bande / voertuie weerstaan nie. Hulle móét fotos neem en publiseer … want dit bring lesers / kykers (GELD)!
3. Ek en jy (die publiek) is ‘sensasie belus’ … ons kyk graag na die bg. sensasionele fotos of videos.
M.a.w geweldadige proteste is eintlik in wese slegs PUBLISITEITSFOEFIES!
Die protesteerders is akteurs … die sg. ‘RENT A CROWD’
En die nuus … is eintlik FAKE NEWS!
En ek en jy (publiek) … wat die Fake News … ‘gebruik’ … is eintlik LEEG en DOM!
As mense vernadering wil hê moet hulle die ANC in die verkiesings UIT STEM!